《玄扃》
宋代·林希逸

君从何处叩玄扃，耳学纷纷莫浪听。刬尽念头方近道，扫空注脚始明经。

见闻日富祇尘积，涉历年深似酒醒。不必但疑禅背理，请君细读信心铭。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。